Αθλητικά γεγονότα του 2009/Δεκέμβριος

Γεγονότα από το χώρο του αθλητισμού, που συνέβησαν το Δεκέμβριο του 2009.

 1η Δεκεμβρίου 
Ειδικός αθλητισμός: Η Καρολίνα Πελενδρίτου κατακτά το χρυσό μετάλλιο στα 100 μέτρα πρόσθιο για αθλήτριες με περιορισμένη όραση, στο Παγκόσμιο Πρωτάθλημα του Ρίο ντε Τζανέιρο, καταρρίπτοντας δύο φορές το παγκόσμιο ρεκόρ. 
Ποδόσφαιρο: Με την Χρυσή Μπάλα βραβεύεται ο Λιονέλ Μέσι και γίνεται ο πρώτος Αργεντινός ποδοσφαιριστής, στον οποίο απονέμεται το εν λόγω βραβείο. 

 2 Δεκεμβρίου 
Ποδόσφαιρο: Το Κόπα Σουδαμερικάνα κατακτά για πρώτη φορά η ομάδα του Κίτο (Ισημερινός), έπειτα από νίκη επί της βραζιλιάνικης Φλουμινένσε με 5-1, 0-3 (σύνολο 5-4).  

 3 Δεκεμβρίου 
Αντισφαίριση: Την αποχώρησή της από τα κορτ αναγγέλλει η 30χρονη Γαλλίδα κάτοχος 2 τίτλων Γκραν Σλαμ, Αμελί Μορεσμό. 

 5 Δεκεμβρίου 
Αντισφαίριση: Η Ισπανία κατακτά για δεύτερη συνεχή χρονιά το Κύπελλο Ντέιβις, επικρατώντας της Τσεχίας στη Βαρκελόνη, με 3-0. 

 6 Δεκεμβρίου 
Καλαθοσφαίριση: Το χρυσό μετάλλιο στο Παγκόσμιο πρωτάθλημα ενόπλων δυνάμεων και σωμάτων ασφαλείας καλαθοσφαίρισης κερδίζει η ομάδα της Λιθουανίας, η οποία κέρδισε στον τελικό την Ελλάδα, με 90-88. 
Καλλιτεχνικό πατινάζ: Ολοκληρώνεται στο Τόκιο το Γκραν Πρι Καλλιτεχνικού Πατινάζ για το 2010. 

 10 Δεκεμβρίου 
Κολύμβηση: Ξεκινά το 13ο Ευρωπαϊκό Πρωτάθλημα 25άρας πισίνας στην Κωνσταντινούπολη. 

12 Δεκεμβρίου
Γκολφ: Την αποχώρησή του από το επαγγελματικό γκολφ, για αόριστο διάστημα, ανακοίνωσε ο Τάιγκερ Γουντς. 
Κέρλινγκ: Ολοκληρώνεται το ευρωπαϊκό πρωτάθλημα στο Αμπερντίν της Σκοτίας. Η Σουηδία κατακτά τον τίτλο στους άνδρες με νίκη επί της Ελβετίας και το χάλκινο μετάλλιο κατέκτησε η Νορβηγία. Στις γυναίκες, τον τίτλο κατέκτησε η ομάδα της Γερμανίας, επικρατώντας της Ελβετίας  και με το χάλκινο μετάλλιο να κερδίζει η Δανία.  

19 Δεκεμβρίου
Ποδόσφαιρο: Η Μπαρτσελόνα κατακτά το Παγκόσμιο Κύπελλο Συλλόγων (Διηπειρωτικό Κύπελλο). 
Η ισπανική ομάδα κέρδισε  με 2-1 την Εστουδιάντες και πέτυχε ρεκόρ, καθώς έφτασε μέσα στην ίδια χρονιά στην κατάκτηση και των έξι τροπαίων που διεκδίκησε. 

20 Δεκεμβρίου
Υδατοσφαίριση: Η πρωταθλήτρια Ευρώπης Πρίμορατς Κότορ κατακτά και το Σούπερ Καπ, νικώντας την κάτοχο του LEN ΤROPHY, Ζέγκεντ.  
Χειροσφαίριση: Στο παγκόσμιο πρωτάθλημα χειροσφαίρισης γυναικών, που ολοκληρώνεται στην Κίνα, τον τίτλο κατακτά η Ρωσία, με νίκη 25-22 στον τελικό επί της Γαλλίας. Το χάλκινο μετάλλιο κατακτά η ομάδα της Νορβηγίας, επικρατώντας της Ισπανίας  με 31-26. 

 12